Държавен вестник, бр. 39, 2010 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  39
Обучение по професията „Заварчик“ с при­
добиване на първа степен на професионална 
квалификация може да се осъществява само ако 
кандидатите са навършили 16 г.
За обучение по професията „Заварчик“ с 
придобиване на първа степен на професионална 
квалификация не се изисква предишна професи­
онална квалификация или професионален опит.
За обучение по професията „Заварчик“ с 
придобиване на първа степен на професионална 
квалификация на лица с професионален опит по 
тази професия се организира надграждащо обу­
чение за усвояване на компетенциите, описани в 
т. 4, които лицето не притежава.
2. Описание на професията
2.1. Трудови дейности, отговорности, лично­
стни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.)
Придобилият квалификация по професията 
„Заварчик“ – първа степен на професионална 
квалификация, изпълнява ъглови шевове (по 
процесите ръчно електродъгово заваряване с 
обмазан електрод, заваряване в защитна газова 
среда с топящ се електрод, заваряване в защитна 
газова среда с нетопящ сe волфрамов електрод) 
в съответствие със спецификацията на заваръч­
ната процедура, като сам настройва заваръчния 
апарат. Заварчикът подбира в съответствие със 
спецификацията на заваръчната процедура (СЗП) 
подходящи добавъчни материали (електроди, 
заваръчен тел и др.). Заварчикът почиства шева, 
извършва визуален оглед и при констатиране на 
отклонения от изискванията уведомява прекия 
си ръководител и отстранява установените не­
съвършенства.
В работата си заварчикът използва специфи­
кация на заваръчната процедура, заваръчно обо­
рудване, приспособления, инструменти и лични 
предпазни средства.
Заварчикът работи предимно в помещения с 
осигурена аспирация и вентилация, подходяща за 
съответния заваръчен процес, при работно време 
с нормална продължителност.
Заварчикът носи отговорност за качественото 
изпълнение на възложените му заваръчни работи. 
Заварчикът трябва да се старае да работи, без да 
създава опасност за собственото си здраве и за 
здравето на останалите работници.
За извършване на заваръчни работи се изисква 
заварчикът да притежава правоспособност по зава­
ряване в съответствие с изискванията на Наредба 
№ 7 от 2002 г. за условията и реда за придобиване 
и признаване на правоспособност по заваряване 
(ДВ, бр. 100 от 2002 г.).
Обучаващите институции могат да организи­
рат обучението по професия „Заварчик“ така, че 
всеки обучаван да може да придобие степен на 
правоспособност по заваряване – „заварчик на 
ъглови шевове“ по един от заваръчните процеси 
(ръчно електродъгово заваряване с обмазан елек­
трод, заваряване в защитна газова среда с топящ 
се електрод, заваряване в защитна газова среда 
с нетопящ сe волфрамов електрод) при спазване 
на изискванията на Наредба № 7 от 2002 г. за 
условията и реда за придобиване и признаване 
на правоспособност  по заваряване.
2.2. Възможности за продължаване на профе­
сионалното обучение
Придобилите квалификация по професията 
„Заварчик“ – първа степен на професионална 
квалификация, които отговарят на изискванията 
за входящо образователно равнище, определени 
в ЗПОО, могат да продължат обучението си за 
придобиване на квалификация по професия „Ма­
шинен оператор“ – втора степен на професионална 
квалификация, и „Машинен техник“ – трета степен 
на професионална квалификация, като обучени­
ето им по общата задължителна професионална 
подготовка, единна за всички професионални 
направления, отрасловата задължителна професио­
нална подготовка по професионално направление 
„Машиностроене, металообработване и металур­
гия“, както и част от специфичната за професията 
професионална подготовка, се зачита. 
Придобилите квалификация по професията 
„Заварчик“ – първа степен на професионална 
квалификация, могат да продължат обучението 
си за придобиване на по-висока правоспособност 
(заварчик на листов материал и заварчик на тръби).
2.3. Възможности за професионална реализация 
Съгласно Националната класификация на 
професиите и длъжностите (НКПД) в Републи­
ка България, утвърдена със Заповед № 742 от 
27.12.2005 г., Заповед № 884 от 7.11.2006 г., Заповед 
№ 969 от 28.12.2007 г. и Заповед № РД-01-1144 от 
30.12.2008 г. на министъра на труда и социалната 
политика, лицата, придобили първа  степен на 
професионална квалификация по професията „За­
варчик“ могат да заемат длъжностите, включени 
в единична група 7212 „Заварчици и резачи на 
метал“, както и  други длъжности, включени при 
актуализиране на НКПД. 
3. Цели на обучението 
3.1. Цели за формиране на ключови компе­
тенции при обучението по общата задължителна 
професионална подготовка – единна за всички 
професионални направления
След завършване на обучението по професията 
обучаваният трябва да:
 – познава и прилага правилата за здравословни 
и безопасни условия на труд при извършване на 
заваръчни работи;
 – опазва околната среда в процеса на трудо­
вата дейност;
 – познава правата и задълженията си като 
участник в трудовия процес съгласно Кодекса 
на труда, разбира договорните отношения между 
работодател и работник;
 – участва активно при изпълнение на зада­
чите, съдейства на членовете на екипа и търси 
помощ от тях;
 – проявява чувство на отговорност при изпъл­
нение на възложената му задача;
 – осъществява ефективна комуникация с ко­
леги, клиенти и с прекия си ръководител.
3.2. Цели за формиране на базисни компетен­
ции при обучението по отрасловата задължителна 
професионална подготовка – единна за всички 
професии от професионално направление „Ма­
шиностроене, металообработване и металургия“